CELEX: C2005/093/65
Language: fi
Date: 2005-04-16 00:00:00
Title: Asia T-42/05: Rhiannon Williamsin 31.1.2005 Euroopan yhteisöjen komissiota vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/34
            
         Rhiannon Williamsin 31.1.2005 Euroopan yhteisöjen komissiota vastaan nostama kanne
   (Asia T-42/05)
   (2005/C 93/65)
   Oikeudenkäyntikieli: englanti
   Rhiannon Williams, kotipaikka Bryssel (Belgia), on nostanut 31.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat solicitor S. Crosby ja solicitor C. Bryant.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 19.11.2004 tekemän päätöksen evätä kantajalta oikeus tutustua asiakirjoihin, joiden on oletettava olevan olemassa, vaikka niitä ei yksilöidä riidanalaisessa päätöksessä
            
         
               —
            
            
               kumoaa komission 19.11.2004 tekemän päätöksen evätä kantajalta oikeus tutustua riidanalaisessa päätöksessä yksilöityihin asiakirjoihin 9, 16, 17, 27, 29, 32, 33, 34 ja 46 tai mihin tahansa näistä
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on apurahan saanut tohtorintutkinnon suorittaja, joka on toteuttamassa hanketta, joka koskee globalisaation vaikutusta yhteisön ympäristö- ja kehitysyhteistyöalan lainsäädäntöön ja politiikkaan. Tätä varten kantaja on pyytänyt saada tutustua asiakirjoihin tarkastellakseen geneettisesti muunnettuja organismeja (GMO) koskevan viimeaikaisen lainsäädännön taustaa. Kantajan esittämän pyynnön jälkeen hänelle annettiin oikeus tutustua vain tiettyihin asiakirjoihin.
   Kanteensa tueksi kantaja vetoaa asetuksen N:o 1049/2001 (1) 8 artiklan rikkomiseen sekä EY 253 artiklassa tarkoitettujen perustelujen puuttumiseen. Kantajan mukaan komissio antoi epätäydellisen vastauksen tutustumispyyntöön eikä yksilöinyt kaikkia sen piiriin kuuluvia asiakirjoja. Kantaja väittää, että on olemassa muita asiakirjoja, joiden osalta tutustumispyynnön epäämistä ei ole perusteltu eikä poikkeuksiin vedottu.
   Kantaja väittää lisäksi, että komissio teki oikeudellisen virheen ja sovelsi virheellisesti asetuksen N:o 1049/2001 4 artiklan 3 kohdan toisen alakohdan ja 4 artiklan 1 kohdan a alakohdan kolmannen luetelmakohdan poikkeusta. Kantaja väittää myös, että komissio ei perustellut päätöstään ja että se erehtyi katsoessaan, että tutustuttavaksi antaminen heikentäisi vakavasti päätöksentekomenettelyä, että ylivoimainen yleinen etu ei edellytä asiakirjojen ilmaisemista ja että kyseessä olevat asiakirjat heikentäisivät komission asemaa WTO:n paneelissa biotekniikkatuotteiden hyväksymistä ja markkinoille saattamista koskevan tosiasiallisen moratorion osalta.
   Kantaja väittää myös, että suhteellisuusperiaatetta on loukattu ja että perusteluja ei ole esitetty siitä, että asiakirjojen osittaista tutustumisoikeutta ei ole tarkasteltu.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).